
საქართველოს მთავრობის 

განკარგულება №822

2013 წლის 25 ივლისი

ქ. თბილისი

საქართველოს რეგიონული განვითარებისა და ინფრასტრუქტურის სამინისტროს გამგებლობაში არსებული სახელმწიფო საქვეუწყებო დაწესებულების – საქართველოს საავტომობილო გზების დეპარტამენტის მიერ გასატარებელ ზოგიერთ ღონისძიებათა შესახებ
 1. ცნობად იქნეს მიღებული, რომ საქართველოს რეგიონული განვითარებისა და ინფრასტრუქტურის სამინისტროს გამგებლობაში არსებული სახელმწიფო საქვეუწყებო დაწესებულების – საქართველოს საავტომობილო გზების დეპარტამენტის (შემდგომში –დეპარტამენტი) მიერ გამოცხადებულია ტენდერი საერთაშორისო მნიშვნელობის სენაკი–ფოთი (ასაქცევი)–სარფი (თურქეთის რესპუბლიკის საზღვარი) საავტომობილო გზის ჰორიზონტალური მონიშვნის სამუშაოების სახელმწიფო შესყიდვაზე (სატენდერო განაცხადის ნომერი SPA130015226).

2. საერთაშორისო მნიშვნელობის სენაკი–ფოთი (ასაქცევი)–სარფი (თურქეთის რესპუბლიკის საზღვარი) საავტომობილო გზაზე მოძრაობის უსაფრთხოების უზრუნველყოფის მიზნით, დეპარტამენტს მიენიჭოს უფლებამოსილება ამ განკარგულების პირველი პუნქტით გამოცხადებული ტენდერის შეწყვეტაზე და ,,სახელმწიფო შესყიდვების შესახებ” საქართველოს კანონის 101 მუხლის მე-3 პუნქტის „დ” ქვეპუნქტის შესაბამისად, სახელმწიფოებრივი და საზოგადოებრივი მნიშვნელობის ღონისძიების შეზღუდულ ვადებში შეუფერხებლად ჩატარების მიზნით, დეპარტამენტმა გამარტივებული შესყიდვით განახორციელოს საერთაშორისო მნიშვნელობის სენაკი–ფოთი (ასაქცევი)–სარფი (თურქეთის რესპუბლიკის საზღვარი) საავტომობილო გზის ჰორიზონტალური მონიშვნის სამუშაოების სახელმწიფო შესყიდვა.

